Sokol (prítok Polerieky)

Sokol je potok v hornom Turci, v severozápadnej časti okresu Turčianske Teplice. Je to ľavostranný prítok Polerieky, meria 1,7 km a je tokom V. rádu.

Prameň 
Pramení v pohorí Žiar, v podcelku Sokol, na juhozápadnom svahu Sokola (1 011,0 m n. m.) v nadmorskej výške približne 830 m n. m.

Opis toku 
Od prameňa tečie na krátkom úseku sprvu na juhojuhovýchod, potom sa stáča na juhovýchod a preteká Sokol dolinou. Na západnom úpätí vrchu Žiar (756,8 m n. m.), v dolnej časti doliny, mení smer toku opäť na juhojuhovýchod a západne od osady Polerieka sa v nadmorskej výške cca 541 m n. m. vlieva do potoka Polerieka. Nepriberá žiadne prítoky.

Potoky na Slovensku
Povodie Turca
Vodné toky v Žiari
Vodné toky v okrese Turčianske Teplice